Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/008 ES/Comunidad Valenciana, tekstilna industrija, Španija) /* COM/2014/045 final - 2014/ () */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila o prispevkih iz ESPG so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Španija je 8. oktobra 2013 vložila vlogo EGF/2013/008 ES/Comunidad Valenciana, tekstilna industrija za finančni prispevek iz ESPG zaradi odpuščanja presežnih delavcev v 198 podjetjih, ki delujejo v panogi, razvrščeni v oddelek 13 NACE Revizija 2 (Proizvodnja tekstilij)[3] v regiji na ravni NUTS II Comunidad Valenciana (ES52) v Španiji. Komisija je vlogo temeljito proučila in v skladu s členom 10 Uredbe (ES) št. 1927/2006 ugotovila, da so pogoji za finančni prispevek na podlagi te uredbe izpolnjeni. POVZETEK VLOGE IN ANALIZA Ključni podatki: || Referenčna št. ESPG || EGF/2013/008 Država članica || Španija Člen 2 || (b) Zadevna podjetja || 198 Regija na ravni NUTS II || Comunidad Valenciana (ES52) Oddelek NACE Revizija 2 || 13 (Proizvodnja tekstilij) Referenčno obdobje || 1. 11. 2012–1. 8. 2013 Datum začetka izvajanja prilagojenih storitev || 1. 1. 2014 Datum vloge || 8. 10. 2013 Odpuščeni delavci v referenčnem obdobju || 560 Pričakovano število odpuščenih delavcev, ki bodo sodelovali v ukrepih || 300 Izdatki za prilagojene storitve (v EUR) || 1 600 000 Izdatki za izvajanje ESPG[4] (v EUR) || 80 000 Izdatki za izvajanje ESPG (v %) || 4,76 Celotni proračun (v EUR) || 1 680 000 Prispevek ESPG (50 %) (v EUR) || 840 000 1. Vloga je bila pri Komisiji vložena 8. oktobra 2013, z dodatnimi informacijami pa je bila dopolnjena do 5. novembra 2013. 2. Vloga izpolnjuje pogoje za pridobitev pomoči iz ESPG iz člena 2(b) Uredbe (ES) št. 1927/2006 in je bila vložena v roku 10 tednov, kot je določeno v členu 5 navedene uredbe. Povezava med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije ali svetovne finančne in gospodarske krize 3. Da bi Španija dokazala povezavo med odpuščanjem delavcev in velikimi strukturnimi spremembami v svetovnih trgovinskih tokovih zaradi globalizacije, trdi, da je trg tekstilnih izdelkov Evropske unije od izteka veljavnosti desetletnega prehodnega sporazuma Svetovne trgovinske organizacije (STO) o tekstilu in oblačilih (ATC) konec leta 2004 precej bolj izpostavljen svetovni konkurenci[5], zlasti s Kitajske in iz drugih držav Daljnega vzhoda. Spodnji diagram kaže znatno povečanje uvoza za oddelek 13 NACE po izteku veljavnosti sporazuma ATC. Izvoz in uvoz tekstilnih izdelkov v EU[6] (v milijonih EUR) Vir: Eurostat, Comext. 4. V obdobju 2004–2012 se je trgovinska bilanca EU na področju tekstilnih izdelkov bistveno poslabšala. Uvoz tekstilnih izdelkov v EU se je v tem obdobju povečal za 17 %, izvoz tekstilnih izdelkov iz EU v druge države po svetu pa se je zmanjšal za 3 %. Presežek v trgovinski bilanci EU na področju tekstilnih izdelkov je leta 2004 znašal 1,107 milijarde EUR, leta 2012 pa je bil zabeležen primanjkljaj v višini 3,067 milijarde EUR. Tekstilni izdelki v mio EUR || 2004 || 2006 || 2008 || 2010 || 2012 || % rasti v obdobju 2004–2012 Uvoz v EU || 20 585 || 22 637 || 21 574 || 22 789 || 24 098 || 17,07 Izvoz iz EU || 21 692 || 22 609 || 18 890 || 18 695 || 21 031 || –3,05 Saldo || 1 107 || –28 || –2 684 || –4 094 || –3 067 || 5. Medtem ko se je delež izvoza tekstilnih izdelkov iz EU na svetovni ravni v obdobju 2000–2011 z 10 % zmanjšal na 8 %, pa se je delež izvoza tekstilnih izdelkov s Kitajske na svetovni ravni povečal z 10 % na 32 %.[7] 6. Službe Komisije so sklenile, da je 560 odpuščenih delavcev v regiji Comunidad Valenciana v Španiji v skladu s členoma 1 in 2 Uredbe (ES) št. 1927/2006 mogoče povezati z velikimi strukturnimi spremembami v svetovnih trgovinskih tokovih, zaradi katerih se je uvoz v EU močno povečal, tržni delež EU na svetovnih trgih pa zmanjšal. 7. Do zdaj je bilo za sektor proizvodnje tekstilij vloženih 11 vlog ESPG[8], vse pa so povezane s spremembami v svetovnih trgovinskih tokovih zaradi globalizacije. Prikaz števila odpuščenih delavcev in skladnost z merili iz člena 2(b) 8. Španija je vlogo vložila na podlagi merila za pomoč iz člena 2(b) Uredbe (ES) št. 1927/2006, ki zahteva vsaj 500 presežnih delavcev v devetmesečnem obdobju v podjetjih, ki delujejo v istem oddelku NACE Revizija 2 v eni regiji ali dveh sosednjih regijah na ravni NUTS II v državi članici. 9. V vlogi je navedenih 560 odpuščenih delavcev v 198 podjetjih, ki delujejo v panogi, razvrščeni v oddelek 13 NACE Revizija 2 (Proizvodnja tekstilij) v regiji na ravni NUTS II Comunidad Valenciana (ES52), v devetmesečnem referenčnem obdobju od 1. novembra 2012 do 1. avgusta 2013. 117 od teh odpuščenih delavcev je bilo izračunanih v skladu s prvo alineo drugega odstavka člena 2 Uredbe (ES) št. 1927/2006, 284 odpuščenih delavcev je bilo izračunanih v skladu z drugo, preostalih 159 pa v skladu s tretjo alineo istega odstavka. Komisija je prejela potrditev, zahtevano v skladu s tretjo alineo drugega odstavka člena 2, da je to dejansko število odpuščenih delavcev. Razlaga nepredvidene narave navedenega odpuščanja delavcev 10. V španski tekstilni industriji je prišlo do obsežnega prestrukturiranja in posodabljanja zaradi pritiska konkurence, ki se je povečal po izteku veljavnosti Sporazuma Svetovne trgovinske organizacije o tekstilu in Sporazuma o tekstilu in oblačilih, ki ga je nadomestil. Španski organi trdijo, da je pričakovani nemoten prehod, napovedan v raznih dokumentih[9], preprečil nepričakovano močan euro, kar je pospešilo padanje tržnega deleža EU še bolj, kot je bilo predvideno. Opredelitev podjetij, ki odpuščajo, in delavcev, za katere je predvidena pomoč 11. V vlogi je navedenih 560 odpuščenih delavcev v naslednjih 198 podjetjih: Podjetja in število odpuščenih delavcev A.C. CUERDAS SL || 1 || INNOVIA COPTALIA, S.A. || 1 ABASIC, S.L.U. || 1 || IRPA SA || 1 ACABADOS DE TEJIDOS INNOVADORES S.L.U. || 1 || IZPIEL SA || 1 ACAPERSA || 1 || J.P. CARDENAL 1953 S.L. || 1 ADELA ROY,S.L. || 1 || JARRES, S.L. || 3 ADOLFO DOMINGUEZ SA || 3 || JOAQUIN GARCIA ROMAN || 1 ALCOCERTEX, S.L. || 3 || JOAQUIN REINA, S.A. || 16 ALGINET TEXTIL SA || 3 || JOHNSON CONTROLS IBERICA,S.A. || 2 ALHAMBRA INTERNACIONAL S.A. || 6 || JOSE BARTUAL CASTELLETS S.L || 4 ALTERCO S.A. || 2 || JOSE ROYO S.L. || 1 ALYSA S.L || 1 || JOSEP AVELINO DEVIS || 1 ANA MARI GOMEZ VAQUERO || 1 || JUAN FORNES FORNES SA || 1 ANTONIO BORONAT SUCH || 1 || JUAN JOSE BARBER MATAIX || 1 ANTONIO JORGE GUILLEM PICO S.L. || 1 || JUAN LUIS PEREZ VILAPLANA || 1 ANTONIO MIGUEL QLCARAZ TEXTIL SL || 1 || LARA TEXTIL HIPER S.L. || 1 APARISI &CIA || 5 || LECOUIR EXP IMP SL || 1 ARBORA & AUSONIA, S.L.U. || 3 || LIZZO DESIGN SL || 1 ARMANDO FERRE || 2 || LUIS HERNANDEZ LOPEZ || 2 ATEVAL || 1 || LYONTEX, S.L. || 2 ATHOS FABRICS, S.L. || 1 || MANTEROL, S.A. || 9 ATIKA GRAVATS I DISSENY TEXTIL, S.L. || 1 || MANUEL GARCIA GUTIERREZ || 1 ATRIUM RETAIL SERVICES S.L. || 1 || MANUEL REVERT Y CIA, S.A || 1 ATTRACTION GROUP 2002 S.L. || 1 || MAPA SPONTEX IBERICA S.A || 2 BELENGUER ROBA BETA S.L || 1 || MARIA DEL MAR CORDERO GARCIA || 1 BENICAS GRUP S.L. || 2 || MARIA ESTELA AÑO SENAR || 1 BETIS TEXTIL, S.A. || 1 || MARINA CASTRO GARCIA || 1 BIARPRINT, S.L. || 1 || MEPABAN SA || 1 BON ESTIL, S.L. || 1 || MIDUSO S.L. || 1 BORDADOS MILENIUM EXPORT S.L. || 2 || MIGUEL JUAN TORREGROSA TOLEDO || 1 BORDADOS SOLER SANTAMARIA SLL || 1 || MINIT SPAIN, S.A. || 1 BOSCH DE LA FLOR CONFECCIONISTAS S.L || 1 || MODELAIN TEXTIL, S.L. || 1 CALZADOS NAVARRO,S.L. || 1 || MONTE KINABALU SL || 2 CAMBRASS || 1 || MURO PAPEL S.A. || 1 CARPETFIL ALFOMBRAS S.L.U. || 2 || NAVARRO QUATTRO MODA, S.L. || 1 CASTILLA RIENDA S.L || 1 || ORCHESTRA S.L || 1 CLEYSOR, S.L. || 1 || OYSHIO ESPAÑA SA || 1 COLCHONES MIVIS, S.L. || 2 || OYSHIO ESPAÑA SA || 1 COLORPINT FASHION S.L. || 2 || OYSHO SAU || 1 COLORTEX 1967, S.L. || 68 || P. TOTEL, S.L. || 1 COLORTEX, S.A. || 16 || PABEL BOCAIRENT SL || 1 COMERCIAL INDUSTRIAL DE MANUFACTURADOS TEXTILES S.L. || 1 || PAU COLOMER S.L. || 10 COMERCIAL TIFANYS, S.L. || 1 || PEPE JEANS FOOTWEAR, S.L. || 1 COMERSAN S.A. || 1 || PRODUCTOS DAMEL , SL. || 1 CONFECCIONES ENRICH S.L. || 1 || PROTEC TEXTIL SL || 1 CONFECCIONES MACOLSA, S.L. || 1 || PULL & BEAR ESPAÑA SA || 5 CONFECCIONES SULFY,S.L. || 1 || PUNTO FA SL || 3 CORSETERIA LEVANTINA, SL || 1 || RAFAEL CATALA, S.A. || 19 CORTEFIEL SA || 1 || RAMDOM TEX S.L. || 2 COSEFIL S.L. || 2 || RED NASSAU, S.L. || 1 CREACIONES FAMISAX, S.L. || 1 || REIG MARTI, S.A. || 42 CREVI MODA CONFECCIÓN S.L. || 6 || ROTATEX S.L. || 1 DEBORA AUSONIA || 2 || ROYO GARMENTS, S.L. || 10 DISCOMEL, S.L. || 1 || SANPERE LOGÍSTICA S.L. || 1 DISFRIMUR S.L || 1 || SIXTY SPAIN RETAIL, S.L.U. || 1 DISTRIBUCIONES DIRECTAS 2004 SL || 1 || SOCIEDAD TEXTIL LONIA SA || 3 DORIAN TEXTIL, S.L. || 2 || SOLARMANES, S.L. || 1 DUSEN, S.A. || 1 || SONNENGLANZ S.L. || 1 ELIS MANOMATIC,S.A. || 1 || STRADIVARIUS ESPAÑA SA || 2 ELISA ANDRES CARBONELL, S.L. || 4 || T. L. HONDURAS SL || 1 ELISA MENUTS SL || 2 || T.M.V., S.L. || 2 ENCONADOS Y TORCIDOS S.A. || 1 || TAMODERVA S.L || 1 ESADE, S.L. || 1 || TAPICERIAS, S.A. || 3 ESCRIG, S.L. || 2 || TAPIZADOS AROCA, C.B. || 1 EURORED SL || 1 || TEIBOR S.L || 1 EXCLUSIVAS SIRVENT, S.L. || 1 || TEJIDOS Y BORDADOS S.L. || 1 EXPORT PABLO´S || 1 || TELAKASA HOGAR, S.L. || 1 EZETI SL || 1 || TEX - COY S.L. || 1 FAUSTINO SALCEDO, S.L. || 1 || TEX ATHENEA SL || 5 FERNANDO JOSE PUYOL NADAL || 1 || TEXIL SAMA || 1 FETEXSA || 2 || TEXTIL DAIMIELEÑA S.A || 1 FIBRESVAL, S.L. || 2 || TEXTIL GRECA,S.L. || 1 FINANCIERA PRONOVIAS, S.A. || 2 || TEXTILES ANTILO, S.L. || 1 FRAG COMERCIO INTERNACIONAL, S.L. || 2 || TEXTILES ATHENEA, S.A. || 1 FRANCHISING CALZEDONIA ESPAÑA S.A. || 1 || TEXTILES EURO BLANKETS, S.L. || 4 FRANCISCO FERRER MARIN, S.L. || 1 || TEXTILES PASTOR S.L. || 1 FUNKY FISH SPAIN, S.L. || 1 || TEXTILES SAN JORGE SL || 1 GALIANA NOVA, S.L. || 6 || TEXTILIN, S.L. || 1 GAMES STORES IBERIA SL || 2 || THV, SL BLANCO FASHION, SL (SALERA) || 1 GENERAL DE INNOVACION TEXTIL || 1 || TOLDOS LEVANTE S.L || 2 GENEROS DE PUNTO GARCIA, S.L. || 1 || TUSSY XXI SL || 1 GIL MAS, S.A. || 10 || TUTTO PICCOLO S.A. || 3 GONZAGA EXPORT, S.L || 2 || UBESOL, S.L. || 3 GREGORI GALINDO FCO JOSE S.L.N.E. || 1 || UBESOL, S.L. || 1 GRUPO ANTOLIN AUTOTRIM S.A.U || 1 || UBIOTEX, S.L. || 1 GRUPO BONATEL S.L.U. || 1 || UNION COMPOSITES S.L. || 1 GRUPO TAVEX S.A. || 11 || VALENCIA MENKES S.A || 1 HENNES Y MAURITZ S.L. || 1 || VALMEXIN S.L || 1 HIJOS DE SILVIO COLOMINA SL || 5 || VANICO S.A. || 1 HILADOS BENAMER S.L. || 18 || VERDE VELENO SL || 3 HILATURAS EL RAVALET, SL || 11 || VICENTA SIFRE GALLART, SL || 1 HILATURAS FERRE S.A. || 1 || VIDAL Y SANZ S.A. || 5 HILATURAS MARSANS S.L. || 1 || VISOR FALL NERS, S.L. || 1 HOGARLLEGO, S.L. || 1 || VIVES Y MARI S.L. || 7 ID P&C PATRONAJE Y CREACION S.L. || 10 || VORTUMNA S.L. || 1 INDUFIBRAS || 2 || XIRIVELLA AVINYO TAPISSEROS, S.L. || 18 INDUSTRIAL DEL TORCIDO S.A. || 1 || YAHYA JEBBOURI || 1 INDUSTRIAL NEOTEC SL || 1 || ZARA ESPAÑA S.A. || 4 INDUTER S.L. || 2 || ZARA HOME ESPAÑA, S.A. || 1 INNOVACIONES TEXTILES PLA S.L. || 5 || ZIPPY COMERCIO Y DISTRIBUCION, SA || 1 Skupno št. podjetij: 198 || Skupno št. odpuščenih delavcev: 560 || 12. Vsi odpuščeni delavci bodo imeli možnost sodelovanja v ukrepih. Glede na izkušnje z upravljanjem vlog ESPG pa španski organi ocenjujejo, da se bo za sodelovanje v ukrepih ESPG odločilo približno 300 delavcev. 13. Razčlenitev odpuščenih delavcev: Kategorija || Število || Odstotek Moški || 317 || 56,61 Ženske || 243 || 43,39 Državljani EU || 550 || 98,21 Državljani nečlanic EU || 10 || 1,79 Stari od 15 do 24 let || 10 || 1,79 Stari od 25 do 39 let || 225 || 40,18 Stari od 40 do 54 let || 213 || 38,03 Stari od 55 do 59 let || 59 || 10,54 Starejši od 60 let || 53 || 9,46 14. Razčlenitev po poklicnih kategorijah: Kategorija || Število || Odstotek Menedžerji || 1 || 0,18 Tehniki || 60 || 10,71 Poklici za neindustrijski način dela || 455 || 81,25 Upravljavci strojev in naprav || 10 || 1,79 Poklici za preprosta dela || 34 || 6,07 15. Španija je v skladu s členom 7 Uredbe (ES) št. 1927/2006 potrdila, da je upoštevala politiko enakosti spolov ter politiko nediskriminacije ter da ju bo v različnih fazah izvajanja in še zlasti pri dostopu do ESPG še naprej uporabljala. Opis zadevnega območja ter njegovih organov in deležnikov 16. Območje, ki ga zadeva odpuščanje delavcev, je regija na ravni NUTS II Comunidad Valenciana. V tej regiji je 11,5 % vseh španskih podjetij. V celotni zaposlitveni strukturi regije proizvodni sektor zavzema 26 %, storitveni sektor 60 %, gradbeništvo 10 %, primarni sektor pa 4 %. Gospodarska značilnost regije Comunidad Valenciana je velik delež malih in srednjih podjetij, ki so specializirana zlasti za proizvodnjo pohištva, obutve, tekstilnih izdelkov, keramike in igrač. Te industrijske panoge so skoncentrirane na območjih okrog manjšega števila občin. 17. Glavni deležniki so Generalitat Valenciana (avtonomna vlada Comunidad Valenciana) in zlasti SERVEF (javne službe za zaposlovanje avtonomne vlade),++++ združenje delodajalcev Asociación de empresarios textiles de la Comunidad Valenciana – ATEVAL[10] ter sindikata UGT-PV in CCOO-PV. Pričakovani vpliv odpuščanja delavcev na lokalno, regionalno ali državno zaposlenost 18. Zaposlovanje v regiji Comunidad Valenciana je kriza resno prizadela. Stopnja brezposelnosti v regiji je strmo narasla, in sicer se je z 9,61 % v prvem četrtletju leta 2008 povečala na 29,19 % v prvem četrtletju leta 2013. Stanje na področju zaposlovanja v prizadeti regiji se zdi še zlasti negotovo zaradi vpliva krize na tradicionalne sektorje, kot so igrače, keramika, obutvena industrija in gradbeništvo ter tekstilna industrija, saj so ti sektorji zelo pomembni za gospodarstvo v regiji. Stopnja brezposelnosti v regiji Comunidad Valenciana Vir: Encuesta de Población Activa (EPA)[11]. 19. Španski organi trdijo, da bo odpuščanje delavcev v tekstilnem sektorju regije Comunidad Valenciana še povečalo stopnjo brezposelnosti, saj sta regija in še zlasti regija na ravni NUTS 3 Alicante močno odvisni od tega sektorja. 8,24 % vseh delavcev v proizvodnem sektorju v Alicanteju je tekstilnih delavcev. 20. Španija je marca 2010[12] vložila vlogo za finančni prispevek iz ESPG za delavce, odpuščene v tekstilnem sektorju v regiji Comunidad Valenciana. Tekoča vloga zajema dodatno odpuščanje delavcev v istem sektorju in na istih območjih. Po odpuščanju delavcev v regiji Comunidad Valenciana v sektorjih, ki niso razvrščeni v oddelek 13 NACE Revizija 2 Proizvodnja tekstilij, je Španija vložila vloge za finančne prispevke iz ESPG po naslednjem kronološkem zaporedju: septembra 2009[13] za sektor keramike, marca 2010[14] za sektor naravnega kamna, julija[15] in decembra 2011[16] za gradbeništvo oz. obutev in leta 2013[17] za sektor gradbenega materiala. Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z njegovim dopolnjevanjem z ukrepi, financiranimi iz strukturnih skladov 21. Vsi naslednji ukrepi iz usklajenega svežnja prilagojenih storitev so namenjeni ponovni vključitvi odpuščenih delavcev na trg dela: – Uvodna in informativna srečanja: to je prvi ukrep, ki bo na voljo vsem odpuščenim delavcem in vključuje: (1) splošna informativna srečanja in individualna informativna srečanja o zahtevanih spretnostih in usposabljanju, o razpoložljivem svetovanju in programih usposabljanja ter o nadomestilih in spodbudah; (2) postopek prijave. – Profiliranje, poklicno informiranje in svetovanje: ta ukrep vključuje izdelavo profila sodelujočih delavcev in oblikovanje prilagojenega načrta ponovne vključitve ter svetovanje in spremljanje prilagojene pomoči v celotnem obdobju izvajanja. – Usposabljanje: ta ukrep bo zajemal različne tečaje usposabljanja: (1) Usposabljanje na področju generičnih spretnosti: med ponujenimi usposabljanji bodo delavnice o tehnikah iskanja zaposlitve, usposabljanje na področju osebnih spretnosti (kot so čustvena inteligenca, upravljanje sprememb itd.), usposabljanje na področju informacijskih in komunikacijskih tehnologij (IKT) ter učenje tujih jezikov. (2) Poklicno usposabljanje: ta vrsta usposabljanja bo osredotočena na sektorje, v katerih so ali se bodo še pojavile zaposlitvene možnosti, na primer negovalci v geriatriji ali delovna mesta, za katera se zahteva spričevalo o strokovni usposobljenosti, kot so rokovanje z živili, spričevalo o strokovni usposobljenosti v potniškem prevozu[18], zasebni varnostnik, rokovalec s pesticidi itd. (3) Usposabljanje na delovnem mestu: ta vrsta poklicnega usposabljanja bo namenjena zadovoljevanju ugotovljenih potreb lokalnih podjetij. Posebnost tega usposabljanja je, da bo teoretično usposabljanje dopolnjeno z usposabljanjem na delovnem mestu. (4) Usposabljanje za podjetništvo: gre za posebno usposabljanje za delavce, ki želijo ustanoviti podjetje. Ocenjuje se, da bo pri teh dejavnostih usposabljanja sodelovalo 200 delavcev. – Pomoč za podjetništvo: namen tega ukrepa je zagotoviti pomoč odpuščenim delavcem, ki želijo ustanoviti lastno podjetje. Pomoč bo potekala v dveh fazah: (1) svetovanje glede projektov in pobud: namen tega ukrepa je zasnova, uresničitev in spremljanje izvedljivih poslovnih ali samozaposlitvenih projektov. Mentorji bodo poleg tega poskušali najti možnosti samozaposlitve v kraju prebivanja delavca ali zunaj njega ter jih bodo ponudili udeležencem; (2) spremljanje pri ustanavljanju podjetja: ta ukrep bo vključeval prilagojeno mentorstvo med celotnim procesom ustanavljanja podjetja (razvoj poslovne ideje, analiza izvedljivosti in pomoč pri sestavi poslovnega načrta) ter pomoč glede davčnih, pravnih in upravnih zahtev. Ocenjuje se, da bo v prvi fazi sodelovalo 70 delavcev, v drugi fazi pa 40 delavcev. – Intenzivna pomoč pri iskanju zaposlitve: gre za intenzivno iskanje zaposlitve, kar zajema tudi iskanje lokalnih in regionalnih zaposlitvenih možnosti in posredovanje dela. Oblikovano bo spletišče, ki bo delavcem omogočalo dostop do spletnih orodij, ki jim bodo pomagala pri samostojnem iskanju zaposlitve. Mentorji bodo delavce spremljali med izbirnimi postopki. Delavcem, ki se bodo ponovno zaposlili, bodo nato na voljo individualna srečanja z mentorjem, namenjena prilagajanju na novo delovno mesto. – Spodbude: na voljo bodo štiri vrste spodbud: (1) spodbuda za iskanje zaposlitve: delavci bodo za udeležbo v prilagojenem svežnju ukrepov v celoti dobili pavšalni znesek v višini 300 EUR; (2) prispevek k potnim stroškom in prispevek za skrbnike vzdrževanih oseb: zaradi neustreznega javnega prevoza med kraji v regiji bodo morali udeleženci za prevoz iz kraja prebivanja v kraj, kjer bodo potekale dejavnosti iz ukrepov , uporabiti lastno vozilo. Udeleženci, ki se bodo tako vozili, bodo kot prispevek k potnim stroškom prejeli 10 EUR za vsak dan udeležbe v ukrepih iz ESPG. Delavci z vzdrževanimi osebami (otroci, starejši ali invalidi) bodo za vsak dan udeležbe prejeli 15 EUR kot prispevek k stroškom oskrbe vzdrževanih oseb. Namen tega je pokritje dodatnih stroškov, ki jih imajo delavci z oskrbo vzdrževanih oseb, da se bodo lahko udeležili usposabljanja ali drugih ukrepov. Ocenjuje se, da bo ti dve spodbudi prejelo 90 delavcev; (3) spodbude za novo zaposlitev: subvencija plače v višini 350 EUR mesečno za največ dva meseca bo izplačana tistim delavcem, ki se bodo ponovno zaposlili kot zaposleni ali samozaposleni delavci. Zaposleni s krajšim delovnim časom bodo prejemali sorazmerni delež subvencije. Namen subvencije je pospešiti ponovno vključitev na trg dela. Ocenjuje se, da bo to spodbudo prejelo 130 delavcev; (4) podpora za ustanovitev podjetja: delavci, ki bodo ustanovili lastno podjetje, bodo prejeli do 3 000 EUR za pokritje stroškov ustanavljanja. Ocenjuje se, da bo to spodbudo prejelo 20 delavcev. 22. Izdatki za izvajanje ESPG, ki so vključeni v vlogo v skladu s členom 3 Uredbe (ES) št. 1927/2006, zajemajo upravljanje in nadzor ter širjenje informacij in obveščanje javnosti. 23. Prilagojene storitve, ki so jih predstavili španski organi, so aktivni ukrepi na trgu dela v okviru upravičenih ukrepov iz člena 3 Uredbe (ES) št. 1927/2006. Španski organi ocenjujejo, da znašajo skupni stroški 1 680 000 EUR, pri čemer so izdatki za prilagojene storitve 1 600 000 EUR, izdatki za izvajanje ESPG pa 80 000 EUR (tj. 4,76 % celotnega zneska). Skupni zaprošeni prispevek iz ESPG je 840 000 EUR (50 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) (*) || Skupni stroški (ESPG in nacionalno sofinanciranje) (v EUR) (**) Prilagojene storitve (prvi odstavek člena 3 Uredbe (ES) št. 1927/2006) Uvodna in informativna srečanja (Acogida) || 300 || 200 || 60 000 Profiliranje, poklicno informiranje in svetovanje (Orientación) || 300 || 750 || 225 000 Usposabljanje (Formación) || 200 || 3 370 || 674 000 Pomoč za podjetništvo (Servicios de emprendedurismo) || 70 || 1 857 || 130 000 Intenzivna pomoč pri iskanju zaposlitve (Servicios de inserción) || 300 || 780 || 234 000 Spodbude (Incentivos) || 300 || 923 || 277 000 Vmesni seštevek prilagojenih storitev || || 1 600 000 Izdatki za izvajanje ESPG (tretji odstavek člena 3 Uredbe (ES) št. 1927/2006) Upravljanje || || 70 000 Širjenje informacij in obveščanje javnosti || || 5 000 Nadzor || || 5 000 Vmesni seštevek izdatkov za izvajanje ESPG || || 80 000 Skupni predvideni stroški || || 1 680 000 Prispevek iz ESPG (50 % skupnih stroškov) || || 840 000 (*) Da bi se izognili decimalkam, so bili predvideni stroški na delavca zaokroženi. Ta zaokrožitev pa ne vpliva na skupne stroške posameznega ukrepa, ki ostanejo taki, kot so navedeni v vlogi, ki jo je vložila Španija. (**) Seštevki se zaradi zaokroževanja ne ujemajo. 24. Španija potrjuje, da navedeni ukrepi dopolnjujejo ukrepe, financirane iz strukturnih skladov, in da bo vsakršno dvojno financiranje preprečeno. 25. Glavni cilji operativnih programov ESS v obdobju 2007–2013 za regijo Comunidad Valenciana so spodbujanje delavcev k vseživljenjskemu učenju in znižanje tveganja osipa, zlasti z osredotočenjem na najbolj ranljive ali ljudi, ki jim grozi socialna izključenost, predvsem mlade delavce ali delavce, starejše od 45 let, ženske in invalide, ukrepi ESPG pa bodo namenjeni nekdanjim tekstilnim delavcem brez kakršnih koli omejitev glede let, izobrazbe itd. 26. Stalno spremljanje ukrepov ESS in ESPG s podobnimi cilji in zadevnih delavcev bo preprečilo prekrivanje med ukrepi ESS in ESPG. Datum začetka ali predvidenega začetka izvajanja prilagojenih storitev za prizadete delavce 27. Španija je prilagojene storitve za prizadete delavce, vključene v usklajeni sveženj, predlagan za sofinanciranje iz ESPG, začela izvajati 1. januarja 2014. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 28. O predlagani vlogi se je razpravljalo na več srečanjih s socialnimi partnerji iz točke 18. Na srečanjih 19. aprila, 8. in 29. julija, 26. avgusta in 16. septembra 2013 so bila s socialnimi partnerji opravljena posvetovanja glede različnih vprašanj, na primer glede vsebine usklajenega svežnja ukrepov, dodelitve vlog in razdelitve nalog ter časovnega načrtovanja ukrepov. Na srečanju 8. julija so se socialni partnerji dogovorili za 10-odstotni prispevek nacionalnega sofinanciranja skupnih stroškov zgoraj opisanih ukrepov. 29. Španski organi so potrdili, da so bile zahteve nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 30. Kar zadeva merila iz člena 6 Uredbe (ES) št. 1927/2006, so španski organi v svoji vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · pokazali, da ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso financirani iz drugih finančnih instrumentov EU. Sistemi upravljanja in nadzora 31. Španija je Komisijo obvestila, da bodo finančni prispevek upravljali in nadzorovali isti organi, ki upravljajo in nadzorujejo ESS. Generalni direktorat za evropske projekte in sklade regionalnega ministrstva za finance in javno upravo regije Comunidad Valenciana[19] bo posredniški organ za organ upravljanja. Financiranje 32. Na podlagi vloge Španije je predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) 840 000 EUR, kar je 50 % skupnih stroškov. Dodelitev sredstev iz Sklada, ki jo predlaga Komisija, temelji na informacijah, ki jih je predložila Španija. 33. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem zgoraj navedenem znesku, ki se dodeli v okviru razdelka 1a finančnega okvira. 34. Po dodelitvi predlaganega zneska finančnega prispevka bo v skladu s členom 12(6) Uredbe (ES) št. 1927/2006 za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG. 35. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uradni tristranski sestanek. 36. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2014 v skladu s točko 28 Medinstitucionalnega sporazuma z dne 17. maja 2006. Vir odobritev plačil 37. Odobritve iz proračunske postavke ESPG v proračunu za leto 2014 se bodo uporabile za kritje zneska 840 000 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/008 ES/Comunidad Valenciana, tekstilna industrija, Španija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[20], zlasti točke 28 tega sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[21], zlasti člena 12(3) Uredbe, ob upoštevanju predloga Evropske komisije[22], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR. (3) Španija je vlogo za uporabo sredstev ESPG zaradi odpuščanja presežnih delavcev v 198 podjetjih, ki delujejo v panogi, razvrščeni v oddelek 13 NACE Revizija 2 (Proizvodnja tekstilij) v regiji na ravni NUTS II Comunidad Valenciana (ES52), vložila 8. oktobra 2013, do 5. novembra 2013 pa jo je dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 840 000 EUR. (4) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Španija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2014 se iz Evropskega sklada za prilagoditev globalizaciji (ESPG) uporabi vsota 840 000 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [4] V skladu s tretjim odstavkom člena 3 Uredbe (ES) št. 1927/2006. [5] Sporazum o tekstilu in oblačilih (ATC) ter vse omejitve, ki iz njega izhajajo, so prenehali veljati 1. januarja 2005. Iztek desetletnega prehodnega obdobja izvajanja ATC pomeni, da za trgovino s tekstilnimi izdelki in oblačili ne veljajo več kvote pod posebno ureditvijo, ki je obstajala poleg običajnih pravil STO/GATT, ampak to trgovino zdaj urejajo splošna pravila in predpisi v okviru večstranskega trgovinskega sistema. [6] SITC 26 (tekstilna vlakna – razen volne v pramenih in druge česane volne – in njihovi odpadki — nepredelani v prejo ali tkanino) ter SITC 65 (tekstilna preja, tkanine, gotovi izdelki, d. n., in sorodni izdelki). [7] Statistični podatki STO o mednarodni trgovini za leto 2012. [8] EGF/2007/005 IT Sardinija, COM(2008) 609; EGF/2007/006 IT Piemont, COM(2008) 609; EGF/2007/007 IT Lombardija, COM(2008) 609; EGF/2008/001 IT Toskana, COM(2008) 609; EGF/2009/003 LT Alytaus Tekstile, COM(2008) 547; EGF/2009/005 ES Cataluña, COM(2009) 371; EGF/2009/001 PT Norte-Centro, COM(2009) 371; EGF/2009/004 BE Oost en West Vlaanderen Textiel, COM(2009) 515; EGF/2009/005 BE Limburg Textiel, COM(2009) 515, EGF/2010/009 ES Comunidad Valenciana, COM(2010) 613 in EGF/2013/008 Comunidad Valenciana (ta vloga). [9] COM(2003) 649 final: Prihodnost tekstilne in oblačilne industrije v razširjeni Evropski uniji, dokument za razpravo sekretariata STO št. 5: Svetovna tekstilna in oblačilna industrija po izteku Sporazuma o tekstilu in oblačilih (2004). [10] Združenje tekstilnih podjetnikov v regiji Comunidad Valenciana. [11] EPA (raziskava o delovni sili): http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] EGF/2010/009 ES Comunidad Valenciana, COM(2010) 613. [13] EGF/2009/014 ES Comunidad Valenciana, keramika, COM(2010) 216. [14] EGF/2010/005 ES Comunidad Valenciana, rezanje, oblikovanje in obdelovanje kamna, COM(2010) 617. [15] EGF/2011/006 ES Comunidad Valenciana, gradnja stavb, COM(2012) 053. [16] EGF/2011/020 ES Comunidad Valenciana, obutvena industrija, COM(2012) 204. [17] EGF/2013/004 ES Comunidad Valenciana, gradbeni material, COM(2013) 635. [18] Spričevalo o strokovni usposobljenosti je spričevalo, ki potrjuje, da so nekateri poklicni vozniki opravili tečaje in preizkuse v skladu z Direktivo 2003/59/ES. [19] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [20] UL C 139, 14.6.2006, str. 1. [21] UL L 406, 30.12.2006, str. 1. [22] UL C […], […], str. […].